
Parlamentul  României

Camera  Deputaţilor

Comisia pentru industrii si servicii
Bucureşti, 30.03.2011                             Nr.23/61/2011



AVIZ


asupra proiectului de Lege privind aprobarea Ordonanţei de urgenţă a Guvernului nr.115/2010 pentru modificarea şi completarea Ordonanţei de urgenţă a Guvernului nr.196/2005 privind Fondul pentru mediu


În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru industrii şi servicii a fost sesizată, pentru aviz care va fi transmis Comisiei pentru administraţie publică, amenajarea teritoriului şi echilibru ecologic, cu proiectul de Lege privind aprobarea Ordonanţei de urgenţă a Guvernului nr.115/2010 pentru modificarea şi completarea Ordonanţei de urgenţă a Guvernului nr.196/2005 privind Fondul pentru mediu, transmis cu adresa nr.P.L.x103 din 16 martie 2011, înregistrată sub nr.23/61 din 17 martie 2011.



Proiectul de lege are ca obiect de reglementare:

- readucerea taxei pentru operatorii economici care introduc pe piaţă ambalaje sau bunuri ambalate, de la 1 leu/kg la 2 lei/kg care în perioada 21.10.2010-31.12.2010 a cauzat o diminuare a bugetului Fondului cu 25000000 lei prin abrogarea OG nr.25/2008;

- introducerea încasării penalităţii operatorilor şi operatorilor de nave care fac parte din schema de comercializare a certificatelor de emisii de gaze cu efect de seră şi care nu se conformează obligaţiilor stabilite prin participarea la această schemă;
- eliminarea de la art.10 şi 11 a termenului până la care se elaborează conţinutul declaraţiilor la Fondul pentru mediu;
- completarea programelor ce pot fi finanţate din Fondul pentru mediu cu programul privind Reţeaua Naţională de Monitorizare a Calităţii Aerului. 


Proiectul de lege a fost adoptat de Senat în şedinţa din 9 martie 2011.



Consiliul Legislativ a avizat favorabil propunerea legislativă cu avizul nr.1470/8.12.2010.



Membrii comisiei au dezbătut proiectul de lege în şedinţa din 29 martie 2011. 

În urma dezbaterilor, membrii comisiei au hotărât în unanimitate, să avizeze favorabil proiectul de Lege privind aprobarea Ordonanţei de urgenţă a Guvernului nr. nr.115/2010 pentru modificarea şi completarea Ordonanţei de urgenţă a Guvernului nr.196/2005 privind Fondul pentru mediu, în forma aprobată de Senat.

 

Prin obiectul şi conţinutul său, proiectul de lege face parte din categoria legilor ordinare.


Potrivit art.75 alin. (1) din Constituţia României, republicată, Camera Deputaţilor este Cameră decizională.

PREŞEDINTE,

Iulian Iancu

Expert parlamentar,

Dr. Maria Cristina Bălănescu

